joelniklaus/EU_Wikipedias huggingface dataset:
Μάρκος Βελλίδης

Ο Μάρκος Βελλίδης (Κορησός Καστοριάς, 4 Απριλίου 1987) είναι Έλληνας διεθνής ποδοσφαιριστής, ο οποίος αγωνίζεται στη θέση του τερματοφύλακα.

Καριέρα

Σε συλλογικό επίπεδο 
Ξεκίνησε την καριέρα του υπογράφοντας στον Παναθηναϊκό τον Αύγουστο του 2005. Την περίοδο 2006-07 παραχωρήθηκε ως δανεικός στο Κορωπί όπου συμμετείχε σε 17 αγώνες και την επόμενη επίσης ως δανεικός στον Διαγόρα Ρόδου έχοντας 36 συμμετοχές. Το 2008 ο Διαγόρας απέκτησε τον Βελλίδη ως ελεύθερο από τον Παναθηναϊκό, με τον οποίο έκανε 55 ακόμη (91 συνολικά) εμφανίσεις πρωταθλήματος. 

Οι πολλές καλές του εμφανίσεις στον Διαγόρα ανταμείφθηκαν όταν στις 15 Ιουνίου 2010 υπέγραψε στον Άρη Θεσσαλονίκης. Στους Θεσσαλονικείς παρέμεινε τρία συνολικά χρόνια, τα δύο εκ των οποίων ως βασικός (έπειτα από την αποχώρηση του Μιχάλη Σηφάκη), συμμετέχοντας σε 48 αγώνες πρωταθλήματος.

Το καλοκαίρι του 2013 συμφώνησε να συνεχίσει την καριέρα του στον ΠΑΣ Γιάννινα, όπου καθιερώθηκε αμέσως ως ο βασικός τερματοφύλακας του ηπειρώτικου συλλόγου, με τη φανέλα του οποίου συμπλήρωσε 82 συμμετοχές πρωταθλήματος στα 2,5 χρόνια παραμονής του. Τον Ιανουάριο του 2016 μεταγράφηκε στον ΠΑΟΚ, αποχώρησε όμως ως ελεύθερος έναν χρόνο αργότερα.

Τον Ιούνιο του 2017 επέστρεψε έπειτα από 1½ χρόνο απουσίας στον ΠΑΣ Γιάννινα, υπογράφοντας διετές συμβόλαιο συνεργασίας.Μετά από δυο γεμάτες σεζόν κάτω από τα δοκάρια του ΠΑΣ Γιάννινα,ο Βελλίδης αποχώρησε.

Στις εθνικές ομάδες 
Την περίοδο 2006-2008 είχε κληθεί στην εθνική Ελπίδων, ενώ τον Μάρτιο του 2015 κλήθηκε από τον Σέρχιο Μαρκαριάν στην Ανδρών. Το ντεμπούτο του πραγματοποιήθηκε όμως τρεις μήνες αργότερα, στις 16 Ιουνίου 2015 στην εκτός έδρας φιλική αναμέτρηση εναντίον της Πολωνίας (0-0), όταν στις καθυστερήσεις του αγώνα αντικατέστησε τον Στέφανο Καπίνο.

Στατιστικά στοιχεία ανά περίοδο

Παραπομπές

Πηγές 
Η καριέρα του Μάρκου Βελλίδη στο soccerway
Το προφίλ του Μάρκου Βελλίδη στο transfermarkt

Έλληνες ποδοσφαιριστές
Τερματοφύλακες ποδοσφαιριστές
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδος
Ποδοσφαιριστές Παναθηναϊκού
Ποδοσφαιριστές Διαγόρα Ρόδου
Ποδοσφαιριστές Άρη Θεσσαλονίκης
Ποδοσφαιριστές Π.Α.Σ. Γιάννινα
Ποδοσφαιριστές ΠΑΟΚ
Ποδοσφαιριστές Σούπερ Λιγκ Ελλάδας
Ποδοσφαιριστές ΠΑΣ Λαμίας
Amazon.com

Η Amazon.com, Inc είναι εταιρεία, η μεγαλύτερη στον κόσμο από την άποψη του κύκλου εργασιών από την πώληση αγαθών και υπηρεσιών μέσω του Διαδικτύου και μια από τις πρώτες που βασίστηκε στο Διαδίκτυο για την παροχή των υπηρεσιών της με γνώμονα τις πραγματικές πωλήσεις καταναλωτικών αγαθών. Έδρα της είναι το Σιάτλ (Ουάσινγκτον) και ιδιοκτήτης της ο Τζεφ Μπέζος. Ιδρύθηκε το 1994 από τον Τζεφ Μπέζος , ο οποίος κατέχει το 16,0 % της εταιρείας. Το 2017 η Amazon εξαγόρασε την Whole Foods Market και έτσι αναπτύχθηκε σημαντικά στο λιανικό εμπόριο, ιδιαίτερα στο ηλεκτρονικό εμπόριο.Η Amazon έχει αναπτύξει ένα εκτεταμένο δίκτυο εγκαταστάσεων για τη συσκευασία και τη διανομή των προϊόντων, που πουλάει ηλεκτρονικά. Διαθέτει 75 κέντρα συσκευασίας και απασχολεί περισσότερους από 125.000 εργαζόμενους.

Ήταν από τα πρώτα συστήματα που εφάρμοσαν σύστημα εισηγήσεων μέσω της συνεργατικής συμπεριφοράς των χρηστών του.

Όνομα 
Το αρχικό όνομα της εταιρείας ήταν Catabra.com αλλά αργότερα άλλαξε σε amazon επειδή ακουγόταν σαν την αγγλική λέξη "cadaver" η οποία στην ελληνική γλώσσα μεταφράζεται ως πτώμα.

Δείτε επίσης 
 Amazon Mechanical Turk

Παραπομπές

Εξωτερικοί σύνδεσμοι 

 

Ιστότοποι
Νικητές Webby Award
Amazon (εταιρία)
Χρυσή Αυγή (πλοίο)

Το επιβατικό πλοίο Χρυσή Αυγή κατασκευάστηκε το 1970 στην Ιαπωνία για λογαριασμό της εταιρίας Kyoei Unyu K.K.. και ονομάστηκε HAYABUSA. Το 1977 αγοράστηκε από την εταιρεία  «Γραμμή Ηπείρου Ε.Π.Ε.», του Αύγουστου Πολέμη, μετονομάστηκε σε Χρυσή Αυγή. Βυθίστηκε στις 23 Φεβρουαρίου 1983, με αποτέλεσμα 28 άτομα να χάσουν τη ζωή τους.  και βυθίστηκε στις 23 Φεβρουαρίου 1983 στην περιοχή του Κάβο Ντόρο.

Το χρονικό 

Στις 23 Φεβρουαρίου 1983 το Χρυσή Αυγή, πλοίο επιβαταγωγό το οποίο παράνομα  λειτουργούσε ο πλοιοκτήτης του ως φορτηγό-οχηματαγωγό, αναχώρησε από το λιμάνι της Ραφήνας κάτω από δυσμενείς καιρικές συνθήκες με προορισμό τα νησιά Άνδρο-Πάρο-Νάξο μεταφέροντας 9 βυτιοφόρα οχήματα με φορτίο υγρών καυσίμων, 4 φορτηγά, 14 οδηγούς και 23 μέλη πλήρωμα.

Η αναχώρηση συνέβη υπό της πιέσεις του πλοιοκτήτη και σημαντικών παραγόντων των νησιών για να μην υπάρξουν προβλήματα  ανεφοδιασμού σε αυτά, καθώς ο πλοίαρχος ήταν αντίθετος στην αναχώρηση λόγο των ισχυρών ανέμων. Γύρω στις  18:30, 2 μίλια μακριά από τη νησίδα «Μαντήλι» και ενώ έπνεαν άνεμοι 8 μποφώρ, το πλοίο πήρε απότομα κλίση εξαιτίας της μετατόπισης των οχημάτων στο γκαράζ. Ο πλοίαρχος, ο υποπλοίαρχος, και ένας ακόμη αξιωματικός γέφυρας μετέβησαν στο γκαράζ του πλοίου για να διευθετήσουν την κατάσταση αλλά κατά την προσπάθεια τους να μετακινήσουν τα φορτηγά και λόγω ανεπαρκούς εξαερισμού του πλοίου (καθώς ήταν επιβαταγωγό και όχι φορτηγό-οχηματαγωγό πλοίο) υπήρξε ανάφλεξη  καυσίμων και έκρηξη με αποτέλεσμα να σκοτωθούν ακαριαία όσοι βρίσκονταν στο γκαράζ. 
Πολλοί για να γλυτώσουν από τις φλόγες έπεσαν στο νερό. Εικάζεται ότι την ανάφλεξη-έκρηξη των αναθυμιάσεων των καυσίμων και των ίδιων των καυσίμων δημιούργησαν οι σπινθήρες του εκκινητή ( μίζα ) ενός από τα οχήματα που οι αξιωματικοί επιχείρησαν να μετακινήσουν εντός του γκαράζ ή η χρίση αναπτήρα των ευρισκόμενων στο γκαράζ ή σπινθήρες που δημιουργήθηκαν από την ίδια την μετατόπιση του φορτίου. 
Το Χρυσή Αυγή αναποδογύρισε τελικώς, κάτι που το οδήγησε στο να χάσει τον φωτισμό του και να εγκλωβίσει ανθρώπους στο εσωτερικό του. Στο σήμα κινδύνου που εξέπεμψε το πλοίο ανταποκρίθηκαν το «Χρυσή Άμμος», το ρωσικό αλιευτικό «Σάμπυ Ράμπατ», το ρουμανικό «Μπολντεϊν» καθώς και το «Καστριανή Κέας». Το «Χρυσή Άμμος» τραγικά στην προσπάθεια εύρεσης του ναυαγίου έπεσε πάνω στο αναποδογυρισμένο Χρυσή Αυγή δημιουργώντας του ρήγμα και βυθίζοντας το, σκοτώνοντας ταυτόχρονα ναυαγούς με τις προπέλες του που είχαν πέσει στην θάλασσα για να σωθούν. Το ρωσικό αλιευτικο «Σάμπυ Ράμπατ» έριξε τα δίχτυα του στην θάλασσα με τους ναυαγούς να σκαρφαλώνουν πάνω σε αυτά και να ανεβαίνουν στο αλιευτικό, έσωσε τους περισσότερους ναυαγούς. Το ρουμανικό «Μπολντεϊν» καθώς και το «Καστριανή Κέας» στην δική τους προσπάθεια διάσωσης τραυμάτισαν θανατηφόρα μερικούς με τις προπέλες τους στην προσπάθεια των ναυαγών να επιβιβαστούν σε αυτά αφού δημιούργησαν υδάτινη δύνη. Αργότερα έφθασαν στο σημείο του ατυχήματος και δυο πλοία του πολεμικού ναυτικού. Από τους 42 συνολικά επιβαίνοντες σώθηκαν μόνον οι 14.

Παραπομπές 

Ναυτικά ατυχήματα στην Ελλάδα
Ναυάγια
Επιβατηγά πλοία της Ελλάδας
Βασίλης Χαραλαμπόπουλος (ηθοποιός)

Ο Βασίλης Χαραλαμπόπουλος (Αίγιο, 28 Σεπτεμβρίου 1970) είναι Έλληνας ηθοποιός της τηλεόρασης και του θεάτρου.

Βιογραφία
Αποφοίτησε από την Δραματική Σχολή του Ωδείου Αθηνών (1992) ενώ το βιογραφικό του περιλαμβάνει πολλές και σημαντικές δουλειές στο θέατρο, τον κινηματογράφο και την τηλεόραση.

Έχει δώσει τη φωνή στη μεταγλώττιση για τη σειρά ταινιών Ξενοδοχείο για τέρατα και έχει δώσει τη φωνή του για την ταινία Ο ρατατούης. 

Έχει κερδίσει το Βραβείο Νέου Δημιουργού της Ένωσης Θεατρικών Κριτικών για την παράσταση «Βάτραχοι» του Αριστοφάνη που ανέβηκε από το ΚΘΒΕ το 2003, το Βραβείο Α’ Ανδρικού Ρόλου στο Φεστιβάλ Θεσσαλονίκης για την ταινία Πέντε λεπτά ακόμα (2006) και το Βραβείο Β’ Ανδρικού Ρόλου για την ερμηνεία του στην τηλεοπτική προσαρμογή του μυθιστορήματος, Το 10 του Μ. Καραγάτση. Στην ιδιωτική τηλεόραση έχει εμφανιστεί στις σειρές Ο κίτρινος φάκελος, Φάκελος Αμαζών, Βαμμένα κόκκινα μαλλιά, Ο χήρος η χήρα και τα χειρότερα, Η εκτέλεση, Το γελοίον του πράγματος, Αραχτοί και λάιτ, Δέκα μικροί Μήτσοι, Εις θάνατον, Η αγάπη άργησε μια μέρα, Εγκλήματα, Σκυλίσια ζωή, Το 10, Είσαι το ταίρι μου, Κόκκινος κύκλος, Αχ και να 'ξερες, Επτά θανάσιμες πεθερές, 10η εντολή, Babalou,10η εντολή, Εντιμότατοι κερατάδες, Safe Sex TV Stories, Εργαζόμενη γυναίκα, Με λένε Βαγγέλη, Δια ταύτα, Τα καλύτερά μας χρόνια και Καρτ ποστάλ.

Παραπομπές

Εξωτερικοί σύνδεσμοι
 web.archive.org
 ishow.gr
retroDB retrodb.gr

Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί φωνής
Απόφοιτοι του Ωδείου Αθηνών
Έλληνες κωμικοί
Μανώλης Κεφαλογιάννης

Ο Μανώλης Κεφαλογιάννης (Ηράκλειο Κρήτης, 25 Μαΐου 1959) είναι Έλληνας πολιτικός, ευρωβουλευτής της Νέας Δημοκρατίας (ΕΛΚ). Έχει διατελέσει βουλευτής Ηρακλείου με τη Νέα Δημοκρατία και υπουργός Εμπορικής Ναυτιλίας.

Βιογραφικά στοιχεία
Ο Μανώλης Κεφαλογιάννης, γεννήθηκε στο Ηράκλειο της Κρήτης την 5η Μαΐου του 1959.

Σπούδασε Οικονομικές Επιστήμες στο Πανεπιστήμιο Αθηνών και έκανε μεταπτυχιακές σπουδές στα Πανεπιστήμια του Reading και στο London School of Economics σε θέματα Ευρωπαϊκής Ενοποίησης, Στρατηγικής και Ασφάλειας στην Ευρώπη και Πολιτική Ευρωπαϊκής Ιστορίας.

Πολιτική πορεία 
Ξεκίνησε την πολιτική του δράση ως μέλος της ΟΝΝΕΔ το 1974 και διετέλεσε Πρόεδρος της ΔΑΠ-ΝΔΦΚ στη Μεγάλη Βρετανία. Το 1990 πολιτεύθηκε για πρώτη φορά και εξελέγη βουλευτής της Νέας Δημοκρατίας στο Νομό Ηρακλείου. Από τότε εξελέγη συνεχώς στις εκλογές του 1993, 1996, 2000, 2004, 2007, 2009 και του 2012. Διετέλεσε υπουργός Εμπορικής Ναυτιλίας, από το Μάρτιο του 2004 έως το Σεπτέμβριο του 2007. Από το 2007 εκπροσωπεί την Ελλάδα στη διακοινοβουλευτική διάσκεψη του Συμβουλίου της Ευρώπης και είναι Πρόεδρος της Επιτροπής Ελληνοαραβικής φιλίας.

Το 2009 τοποθετήθηκε κοινοβουλευτικός εκπρόσωπος της Νέας Δημοκρατίας. Τον Ιούλιο του 2012, ανακοινώθηκε ότι αναλαμβάνει ξανά την κοινοβουλευτική εκπροσώπηση της Κοινοβουλευτικής Ομάδας του κόμματος, κυρίως σε νομοσχέδια οικονομικού περιεχομένου. Στις 30 Αυγούστου 2012 εκλέχθηκε Γραμματέας Πολιτικής Επιτροπής της Νέας Δημοκρατίας, έχοντας την στήριξη του προέδρου του κόμματος Αντώνη Σαμαρά. Εχει τιμηθεί με το Σταυρό των Αποστόλων Παύλου και Τίτου της Εκκλησίας της Κρήτης. (Ι. Μητρόπολη Αρκαλοχωρίου, Καστελλίου και Βιάννου, Οικουμενικό Πατριαρχείο).

Στις ευρωεκλογές του 2014 και του 2019 εξελέγη ευρωβουλευτής με τη Νέα Δημοκρατία.

Κριτική 
Τον Μάιο του 2019 κατά τη διάρκεια τηλεοπτικής εκπομπής ο Μανώλης Κεφαλογιάννης παρουσίασε φωτογραφία με το επιτελείο της χούντας, στην οποία σύμφωνα με τον ίδιο εμφανιζόταν και ο πατέρας του Αλέξη Τσίπρα δίπλα στους Παττακό και Παπαδόπουλο. Η συγκεκριμένη είδηση είχε διαδοθεί στο παρελθόν από blogs και διάφορες ιστοσελίδες, αλλά καταρρίφθηκε ως ψεύτικη από διαδικτυακά μέσα όπως τα Ελληνικά Hoaxes. Ο ίδιος αρχικά αρνήθηκε να σχολιάσει τη γνησιότητα της φωτογραφίας κατά τη διάρκεια της εκπομπής, αλλά αργότερα ανακάλεσε τα λεγόμενα του. Τόσο η πράξη του να παρουσιάσει τη φωτογραφία ως αληθινή, αλλά και η άρνηση του να απολογηθεί, οδήγησαν σε έντονη κριτική από Ελληνικά ΜΜΕ και από τον πρόεδρο της ΝΔ, Κυριάκο Μητσοτάκη.

Παραπομπές

Εξωτερικοί σύνδεσμοι
Επίσημη ιστοσελίδα Μ. Κεφαλογιάννη 

Βουλευτές Ηρακλείου
Βουλευτές εκλεγμένοι με τη Νέα Δημοκρατία
Έλληνες υπουργοί Εμπορικής Ναυτιλίας
Ευρωβουλευτές εκλεγμένοι με τη Νέα Δημοκρατία
Ευρωβουλευτές της Ελλάδας εκλεγμένοι την περίοδο 2014-2019
Ευρωβουλευτές της Ελλάδας εκλεγμένοι την περίοδο 2019-2024
Ποταμοί

Ποταμοί είναι οι θεοί των ποταμών στην Ελληνική μυθολογία. Είναι οι πατέρες των Ναϊάδων, και οι αδελφοί των Ωκεανίδων, και ως εκ τούτου, οι γιοι του Ωκεανού και της Τηθύος. Οι ποτάμιοι θεοί απεικονίζονταν σε μία από τις τρεις μορφές: ενός ανθρώπου με κεφάλι ταύρου, ενός ταυροκέφαλου ανθρώπου με σώμα ψαριού σαν-φιδιού από τη μέση και κάτω, ή ως στηριζόμενος με το βραχίονα πάνω σε μία κανάτα αμφορέας χύνοντας νερό.

Σύμφωνα με τον Ησίοδο 
Στη Θεογονία, ο Ησίοδος αναφέρει ότι υπάρχουν 3.000 Ωκεανίδες και άλλοι τόσοι Ποταμοί. 

ΗΣΙΟΔΟΣ - Θεογονία - 364-370

Δείτε επίσης 
 Ποταμοί - Theoi.com 
 Λίστα των Ποταμών-θεών
 Ποταμίδες (νύμφες των ποταμών)

Γενεαλογικό δένδρο 
Ελληνικές θαλάσσιες θεότητες

Παραπομπές 

Ελληνική μυθολογία
Ντέιβι Μπόι Σμιθ

Ο Ντέιβιντ Σμιθ (David Smith, 27 Νοεμβρίου 1962 - 18 Μαΐου 2002) ήταν Βρετανός παλαιστής, γνωστός στα ρινγκ ως «Ντέιβι Μπόι Σμιθ» και «Μπρίτις Μπούλντογκ». Έγινε γνωστός, για τη πορεία του στο World Wrestling Federation και στο World Championship Wrestling.

Καριέρα

Πρώτα Χρόνια
Ο Ντέιβιντ Σμιθ εκπαιδεύτηκε στην Αγγλία το 1978 και συνέχισε στο καναδικό Stampede Wrestling, όπου τον εκπαίδευσε ο Στου Χαρτ.
Ο Σμιθ έδωσε αγώνες στην Ευρώπη και στην Ιαπωνία, μέχρι που έφθασε στην Βόρεια Αμερική.

Γνωστοποίηση και επιτυχίες
Στη πορεία του, άλλαξε αρκετές φορές εταιρεία, μεταξύ των World Wrestling Federation και World Championship Wrestling. Στο World Wrestling Federation (τώρα WWE) όπου έμεινε και τα περισσότερα χρόνια, πήρε όλα τα πρωταθλήματα εκτός απο το σημαντικότερο, το Πρωτάθλημα WWE. Εκτός απο το ατομικό, κατάφερε να διακριθεί και στο ομαδικό επίπεδο, κατακτώντας το Παγκόσμιο Ομαδικό τίτλο, μαζί με τον Ντάιναμαϊτ Κιντ και αργότερα με τον μπατζανάκη του, τον Όουεν Χαρτ. Το WWE τον περιγράφει ως έναν απο τους πιο εντυπωσιακούς αθλητές στην ιστορία του.

Οικογένεια και θάνατος
Ο Ντέιβιντ Σμιθ μαζί με την Νταιάνα, απέκτησαν δύο παιδιά, τον Χάρι και τη Τζόρτζια. Η Νταιάνα είναι μέλος της γνωστής οικογένειας, στη πάλη, την οικογένεια Χαρτ. Το 2000, το ζευγάρι χώρισε και μετά απο δύο χρόνια, ο Σμιθ απεβίωσε. Η νεκροψία έδειξε πως ο θάνατος του παλαιστή, προήλθε απο χρήση αναβολικών και ναρκωτικών ουσιών.

Πριν πεθάνει, ο Ντέιβιντ Σμιθ άρχισε να προπονείται με σκοπό να ξεκινήσει ξανά τη καριέρα του και μια εβδομάδα πριν το θάνατο του, συμμάχησε σε διάφορους ομαδικούς αγώνες με τον υιό του, Χάρι.

Πηγές
Προφίλ στο OWoW.com

Επαγγελματίες Παλαιστές
Τζέιμς Κλέιμπορν (νεότερος)

{{Πληροφορίες πολιτικού 
| εικόνα =   |
| όνομα=Τζέιμς Κλέιμπορν, νεότερος
| image name=
| αξίωμα= Μέλος της Γερουσίας του Ιλινόι από την 57η Περιφέρεια
| έναρξη=1995 
| λήξη=
| ημερομηνία_γέννησης=
| τόπος_γέννησης=Σαιντ Λούις, Μιζούρι
| ημερομηνία_θανάτου=
| death_place=
|
| επάγγελμα=δικηγόρος
| θρησκεία=Μεθοδιστής
| κόμμα=Δημοκρατικό
|}}
Ο Τζέιμς Κλέιμπορν, ο νεότερος' είναι ένας Δημοκρατικός, μέλος της Γερουσίας του Ιλινόι, εκπροσωπώντας την 57 Περιφέρεια από το 1995.

Ο Κλέιμπορν ο νεότερος. υπηρέτησε ως delegate στο Δημοκρατικό Εθνικό Συνέδριο 2012.

Ο Κλέιμπορν και η σύζυγός του Στάσι ζουν στο Μπελβίλ και έχουν τέσσερα παιδιά. Έλαβε το JD του από το University of Miami και το BA του στις Πολιτικές Επιστήμες από το Tennessee State University.

Αναφορές

Εξωτερικοί σύνδεσμοι
Illinois General Assembly - Senator James F. Clayborne Jr. (D) 57th District official Illinois Senate website''
Bills Committees
Profile at Illinois State Senate Democrats

Πολιτικοί των ΗΠΑ
Γερουσιαστές των ΗΠΑ
Ιλινόι
Σιωπηλός Μάρτυς

Η ταινία Σιωπηλός μάρτυς (αγγλ. Rear Window) είναι ψυχολογικό θρίλερ παραγωγής 1954, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι ο Τζέιμς Στιούαρτ, η Γκρέις Κέλι, η Θέλμα Ρίττερ, ο Ρέιμοντ Μπερ κι ο Γουέντελ Κόρεϊ. Το σενάριο της ταινίας, που έγραψε ο Τζον Μάικλ Χέιζ είναι βασισμένο σε διήγημα του 1942 του Κόρνελ Γούλριτς με τίτλο It Had to Be Murder. 

Η ταινία, που έχει χαρακτηριστεί ως μια από τις καλύτερες του Χίτσκοκ από πολλούς κινηματογραφόφιλους, προτάθηκε για τέσσερα βραβεία Όσκαρ. Το 1997 το Σιωπηλός μάρτυς έλαβε την 42η θέση ως μιά από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου, ενώ την ίδια χρονιά η ταινία χαρακτηρίστηκε από τη Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

Υπόθεση 
Όταν ο φώτορεπορτερ Τζει Μπι Τζεφ Τζέφρις (Τζέιμς Στιούαρτ) σπάει το πόδι του, αναγκάζεται να μείνει σπίτι του καθηλωμένος σε μια πολυθρόνα μέχρι να γίνει καλά. Έτσι περνάει τις μέρες του παρακολουθώντας από το παράθυρό του με τα κιάλια τις ζωές και τις συνήθειες των γειτόνων του. Κάποια στιγμή όμως του δίνεται η εντύπωση ότι ο Λαρς Θόργουολντ (Ρέιμοντ Μπερ), ένας άνδρας που μένει στην απέναντι ακριβώς πολυκατοικία, έχει σκοτώσει τη σύζυγό του. Δεν έχει όμως αποδείξεις και κανείς δεν τον πιστεύει. Τότε ζητάει από την αρραβωνιαστικιά του Λίζα Φρίμοντ (Γκρέις Κέλι) και από τη νοσοκόμας του Στέλλα (Θέλμα Ρίττερ) να τον βοηθήσουν να εξιχνιάσει το μυστήριο της χαμένης συζύγου του Θόρνγουολντ. Οι δυο γυναίκες καταστρώνουν λοιπόν ένα σχέδιο για να πιάσουν τον ύποπτο άνδρα στα πράσα. Το σχέδιο αυτό όμως μπορεί να βάλει σε κίνδυνο τις ζωές όλων.

Βραβεύσεις 
Η ταινία του Χίτσκοκ κέρδισε τους κριτικούς και προτάθηκε για 4 όσκαρ, χωρίς όμως να κερδίσει κάποιο. Ο Άλφρεντ Χίτσκοκ που ήταν υποψήφιος για τέταρτη φορά για Όσκαρ Σκηνοθεσίας έχασε το αγαλματίδιο από τον Ηλία Καζάν, ο οποίος κρίθηκε νικητής για την ταινία Το λιμάνι της αγωνίας (On the Waterfront, 1954). Η Γκρέις Κέλι, που εκείνη τη χρονιά είχε συμμετάσχει σε άλλη μια ταινία του μετρ της αγωνίας, στο Τηλεφωνήσατε ασφάλεια αμέσου δράσεως (Dial M For Murder) δεν προτιμήθηκε από την ακαδημία για καμιά από τις δυο αυτές της ερμηνείες, αλλά για την ερμηνεία της στην ταινία Η χωριατοπούλα (The Country Girl) της ίδιας χρονιάς, η οποία της χάρισε τελικά το Όσκαρ Α' Γυναικείου Ρόλου. 

Βραβεία Ακαδημίας Κινηματογράφου (Όσκαρ)
Υποψηφιότητα:
Σκηνοθεσίας - Άλφρεντ Χίτσκοκ
Διασκευής Σεναρίου - Τζον Μάικλ Χέιζ
Έγχρωμης Φωτογραφίας - Ρόμπερτ Μπερκς
Ήχου - Λόρεν Λ. Ράιντερ

Παραπομπές

Εξωτερικοί σύνδεσμοι 

Η ταινία στο imdb
Η ταινία στο cine.gr

Αμερικανικές ταινίες
Ταινίες παραγωγής Paramount Pictures
Ταινίες του 1954
Ταινίες σε σκηνοθεσία Άλφρεντ Χίτσκοκ
Αμερικανικές ψυχολογικές θρίλερ ταινίες
Αγγλόφωνες ταινίες
Αμερικανικές θρίλερ ταινίες μυστηρίου
Ταινίες Εθνικού Μητρώου Κινηματογράφου Ηνωμένων Πολιτειών Αμερικής
TotalEnergies

Η TotalEnergies SE είναι γαλλική πολυεθνική εταιρεία πετρελαίου και φυσικού αερίου και μία από τις έξι "supermajor" εταιρείες πετρελαίου στον κόσμο. Είναι επίσης μια μεγάλης κλίμακας κατασκευάστρια εταιρεία χημικών. Η εταιρεία έχει την έδρα της στη περιοχή Λα Ντεφάνς, δυτικά του κέντρου του Παρισιού.

Η εταιρεία ιδρύθηκε μετά τον Πρώτο Παγκόσμιο Πόλεμο, όταν ο τότε πρωθυπουργός της Γαλλίας Ραϊμόν Πουανκαρέ απέρριψε την ιδέα της δημιουργίας μιας εταιρικής σχέσης με την Royal Dutch Shell υπέρ της δημιουργίας μιας εξ ολοκλήρου γαλλικής εταιρείας πετρελαίου. Με εντολή του Πουανκαρέ, ο συνταγματάρχης Ερνέστ Μερσιέ, με την υποστήριξη ενενήντα τράπεζων και εταιρειών ίδρυσε στις 28 Μαρτίου 1924 τη «Γαλλική Εταιρεία Πετρελαίου» (Compagnie française des pétroles, CFP). το 1991, το όνομα άλλαξε σε Total, όταν μετατράπηκε σε δημόσια εταιρεία εισηγμένη στο Χρηματιστήριο της Νέας Υόρκης. Η γαλλική κυβέρνηση, η οποία χρησιμοποιείται για να ελέγχει περισσότερο από το 30 τοις εκατό των μετοχών της εταιρείας το 1991, μείωσε τη συμμετοχή της στην επιχείρηση για λιγότερο από 1 τοις εκατό μέχρι το 1996. Κατά το χρονικό διάστημα μεταξύ 1990 και 1994, η ξένη ιδιοκτησία στην εταιρεία αυξήθηκε από 23 τοις εκατό έως 44 τοις εκατό.

Μετά την εξαγορά της Petrofina του Βελγίου το 1999, έγινε γνωστή ως Total Fina. Στη συνέχεια απέκτησε και την Elf Aquitaine. Πρώτο όνομα μετά τη συγχώνευση ηταν TotalFinaElf, το 2000, μετονομάστηκε αργότερα και πάλι σε Total στης 6η Μάιου του 2003.

Παραπομπές

Εξωτερικοί σύνδεσμοι

Επιχειρήσεις ενέργειας
Επιχειρήσεις της Γαλλίας
Φρούτο του δράκου

Φρούτο του δράκου ή δρακόγια είναι η ονομασία των καρπών αρκετών κάκτων, κυρίως του γένους Υλοκέρεος (Hylocereus). Είναι δημοφιλές στην Νοτιοανατολική Ασία. Λέγεται επίσης φρούτο δράκος (dragon fruit) ή Πιτάγια (Pitaya), λόγω της εξωτερικής του επιφάνειας που θυμίζει τις φολίδες του δράκου. Εξωτερικά ο καρπός έχει ροζ χρώμα, ενώ το εσωτερικό του είναι άσπρο με μαύρους κόκκους που θυμίζουν ακτινίδιο.

Οι κάκτοι του γένους Υλοκέρεος κατάγονται από την Νότια και Κεντρική Αμερική και το Μεξικό. Οι κάκτοι καλλιεργούνται επίσης στην Νοτιοανατολική Ασία (Ινδονησία, Βιετνάμ, Ταϊβάν, Ταϊλάνδη, Σρι Λάνκα, Μπανγκλαντές και Μαλαισία). Επίσης, βρίσκονται στην ανατολική Μεσόγειο, κυρίως στο Ισραήλ, στην Τουρκία και στην Παλαιστίνη, τη βόρεια Αυστραλία, τη Χαβάη και τη νότια Κίνα. Οι κάκτοι μεταφέρθηκαν μαζί με τους Ευρωπαίους. Οι κάκτοι αυτού του είδους ανοίγουν τα άνθη τους κατά τη διάρκεια της νύχτας. 
Η γεύση του είναι υπόγλυκη και έχει ελάχιστες θερμίδες, ενώ βοηθάει και στο αδυνάτισμα. Καταναλώνεται ως φρούτο, τσάι, ή χυμός ο οποίος είναι πολύ δροσιστικός. Είναι αρκετά διαδεδομένο στις περιοχές της Ινδοκίνας. Το φρούτο δρακόγια είναι πλούσιο σε φυτικές ίνες, σίδηρο, ασβέστιο, φώσφορο, βιταμίνη E και βιταμίνη C. Δεν υπάρχουν προς το παρόν επαρκείς μελέτες που να επιβεβαιώνουν ότι το φρούτο του δράκου, βελτιώνει σημαντικά την όραση και βοηθάει  στα προβλήματα άσθματος, καθώς και στον βήχα.

Πηγές

Εξωτερικοί σύνδεσμοι 

τροπικά φρούτα
Κακτοειδή
φρούτα
Χλωρίδα της Νοτιοανατολικής Ασίας
Χλωρίδα της Ινδοκίνας
Χλωρίδα της Ινδονησίας
Χλωρίδα της Σρι Λάνκα
Χλωρίδα της Ταϊλάνδης
Χλωρίδα του Βιετνάμ
Χλωρίδα του Μπανγκλαντές
Χλωρίδα της Κίνας
Χλωρίδα της Μαλαισίας
φαρμακευτικά φυτά
Εδώδιμα φρούτα
Τράπεζα του Ισραήλ

Η Τράπεζα του Ισραήλ (εβραϊκά: בנק ישראל) είναι η κεντρική τράπεζα του Ισραήλ. Έχει έδρα στην Ιερουσαλήμ και ένα υποκατάστημα στο Τελ Αβίβ. Διοικητής της κεντρικής τράπεζας είναι ο Καρνίτ Φλουγκ.

Εξωτερικοί σύνδεσμοι 

  Τράπεζα του Ισραήλ

Ισραηλ
Επιχειρήσεις του Ισραήλ
Νικόλαος Αβέρωφ

Ο Νικόλαος Αβέρωφ (1904) ήταν Έλληνας αξιωματικός της Αεροπορίας και επιχειρηματίας.

Βιογραφικά στοιχεία 

Γεννήθηκε στις 28 Μαΐου 1904 στην Αθήνα και ήταν γιος του Αυγερινού Αβέρωφ, γόνου της οικογένειας Αβέρωφ. Ακολούθησε σταδιοδρομία αξιωματικού στο Πολεμικό Ναυτικό αποφοιτώντας από την Σχολή Ναυτικών Δοκίμων ως σημαιοφόρος το 1923. Το 1930 μετατάχθηκε στην Βασιλική Αεροπορία. Με την εγκαθίδρυση της γερμανικής κατοχής στην Ελλάδα διέφυγε στη Μέση Ανατολή και στη συνέχεια, το 1943 στην Νότια Αφρική. Το 1943 προήχθη σε Σμήναρχο για να αποστρατευθεί τελικώς το 1947 με τον βαθμό του Υποπτέραρχου.

Το 1946 συμμετείχε ως τεχνικός σύμβουλος στη Διάσκεψη της Ειρήνης. Μετά την αποστρατεία του εγκαταστάθηκε στη Ροδεσία διευθύνοντας γεωργικές επιχειρήσεις (1947 - 1955), επέστρεψε όμως στην Ελλάδα για να αναλάβει διευθυντής των Τεχνικών Αεροπορικών Εκμεταλλεύσεων (Τ.Α.Ε.), πρόδρομο των Ολυμπιακών Αερογραμμών, θέση την οποία διατήρησε μέχρι το 1957. Κύριος σκοπός της θητείας του ήταν η εξυγίανση της εταιρείας.

Παραπομπές 

Αβερωφ
Νικολαος
Κωνσταντίνος Βάσσος

Ο Κωνσταντίνος Βάσσος (1886 – 27 Φεβρουαρίου 1963) ήταν Έλληνας αξιωματικός του Στρατού και πολιτικός.

Βιογραφικά στοιχεία 
Γεννήθηκε στην Αθήνα και ήταν γιος του Τιμολέοντος Βάσσου. Καταγόταν από στρατιωτική οικογένεια, ήταν εγγονός του Βάσου Μαυροβουνιώτη και μακρινός συγγενής με τον Θεόδωρο Πάγκαλο. Σπούδασε στην ιταλική στρατιωτική ακαδημία της Μόντενα Ιταλίας και κατατάχθηκε ως αξιωματικός στον ελληνικό στρατό. Ήταν αντιβενιζελικός και διατηρούσε στενή σχέση με τα Ανάκτορα. Το 1909 και το 1917 αποτάχθηκε για πολιτικούς λόγους για να επαναφερθεί το 1910 και το 1920 αντίστοιχα. Το 1922 αποτάχθηκε για ακόμη μια φορά από το στρατιωτικό σώμα. Το 1940 εξαιτίας του πολέμου επαναφέρθηκε στην ενεργό δράση και μετέβη στο Κάιρο ως στρατιωτικός ακόλουθος κατά την περίοδο της Κατοχής. Το 1945 αποστρατεύθηκε με τον βαθμό του Υποστράτηγου. 

Υπήρξε υπασπιστής των Βασιλιάδων Αλέξανδρου Α' και Γεωργίου Β'. Το 1933 διορίστηκε νομάρχης Αιγαίου, θέση στην οποία παρέμεινε μέχρι το 1938. Στις εκλογές του 1952 εξελέγη βουλευτής Αθηνών με τον Ελληνικό Συναγερμό. 

Πέθανε τον Φεβρουάριο του 1963 από καρδιακή προσβολή. Ήταν παντρεμένος με την Δώρα Δεληγεώργη, κόρη του Λεωνίδα Δεληγεώργη, και είχαν αποκτήσει δύο παιδιά.

Παραπομπές

Έλληνες αξιωματικοί του πεζικού
Βουλευτές εκλεγμένοι με τον Ελληνικό Συναγερμό
Νομάρχες Αιγαίου
Βουλευτές Αθηνών
Αντιβενιζελικοί
Έλληνες Βασιλόφρονες
Μεγάλη Παρασκευή



Ετυμολογία 

Η Μεγάλη Παρασκευή είναι ημέρα της Μεγάλης Εβδομάδας, και η Παρασκευή προ του Πάσχα. Είναι μέρα πένθους και νηστείας για όλη την Χριστιανοσύνη καθώς τότε κορυφώνεται το Θείο Δράμα των Παθών του Χριστού.

Εκκλησιαστικές Ακολουθίες 
Το πρωί της Μεγάλης Παρασκευής τελείται η ακολουθία των Μεγάλων Ωρών και ο Εσπερινός της Αποκαθηλώσεως, οπότε και ο Χριστός αποκαθηλώνεται και τοποθετείται στον Επιτάφιο. Από τα ξημερώματα τις ίδιας μέρας ετοιμάζεται ο επιτάφιος. Το βράδυ πραγματοποιείται η Ακολουθία του Επιταφίου Θρήνου, δηλαδή ο Όρθρος του Μεγάλου Σαββάτου και ακολουθεί η περιφορά του επιταφίου.

Λόγω του πένθιμου χαρακτήρα της ημέρας δεν τελείται Θείας Λειτουργία ούτε ακόμη και η κατανυκτική Λειτουργία Προηγιασμένων Τιμίων Δώρων.

Έθιμα 

Είναι κατά έθιμο αργία. Από το βράδυ της Μεγάλης Πέμπτης έως το πρωί της Μ. Παρασκευής στολίζεται ο επιτάφιος από τους πιστούς. Μετά την Αποκαθήλωση οι πιστοί προσέρχονται στις εκκλησίες για να προσκυνήσουν και, όπως συνηθίζεται, άντρες, γυναίκες και παιδιά περνάνε από κάτω για ευλογία. Όλη την ημέρα οι καμπάνες χτυπούν πένθιμα σε όλη την Ελλάδα και παραδοσιακά απαγορεύεται πάσα εργασία και γίνεται άλαδη νηστεία. Στην Κρήτη συνηθίζουν να βράζουν σαλιγκάρια και να πίνουν το ζουμί τους, που είναι σαν χολή. Σε πολλές περιοχές της Ελλάδας εκείνη τη μέρα, φτιάχνεται ένα ομοίωμα του Ιούδα το οποίο είτε καίγεται. Επίσης, την ίδια μέρα πολλοί πιστοί επισκέπτονται τους τάφους συγγενών και φίλων.

Παραπομπές

Εξωτερικοί σύνδεσμοι
 

Μεγάλη Εβδομάδα
Έθιμα Απριλίου
Πάσχα
Χριστιανική ορολογία
Ορθοδοξία
Ιησούς Χριστός
Χριστιανικές εορτές και τελετές
Επίσημες αργίες στην Ελλάδα
Διοργανώσεις Ε.Π.Σ. Φθιώτιδας 2011–12

Το πρωτάθλημα της περιόδου 2011-12, είναι το 61ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.

Η πρωταθλήτρια ομάδα της ΕΠΣ Φθιώτιδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φθιώτιδας, αποκτά το δικαίωμα συμμετοχής στο Κύπελλο Ερασιτεχνών.

Πρωτάθλημα 

Η δομή του πρωταθλήματος της Ε.Π.Σ. Φθιώτιδας είναι η εξής:
 Α1 Κατηγορία
 Α΄ Κατηγορία (4 όμιλοι)

Α1 Κατηγορία 
Η κορυφαία κατηγορία διεξάγεται με τη συμμετοχή 18 συλλόγων.Οι ομάδες του Αρχανίου, του Εθνικού Κομποτάδων και Πανδαμαστιακού δεν δήλωσαν συμμετοχή στην κατηγορία και την θέση τους πήραν οι ομάδες της Δίβρης, της Γλύφας και της Σπερχειάδας 2005. Η πρώτη στην τελική κατάταξη ομάδα διεκδικεί την άνοδο στη Γ΄ Εθνική και οι τέσσερις ή πέντε (αν δεν κερδίσει την άνοδο ο πρωταθλητής) τελευταίες ομάδες υποβιβάζονται. Για την σεζόν 2011-12 πρωταθλήτρια αναδείχθηκε η ομάδα του Αχιλλέα Δομοκού και συμμετείχε στο Πρωτάθλημα Πρωταθλητριών ΕΠΣ καταφέρνοντας να κερδίσει την άνοδο στην Γ΄ Εθνική.

Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2010-11.

Προβιβάστηκαν από την Α' Κατηγορία
 Οπούντιος Μαρτίνου
 Τυμφρηστός
 Εκκάρα
 Μαγνησιακός
 Γλύφα
 Δίβρη

Υποβιβάστηκαν από την Δ΄ Εθνική
 Ένωση 2010
 Α.Σ. Λαμία

Προβιβάστηκαν στην Δ΄ Εθνική
 Καμένα Βούρλα

Υποβιβάστηκαν στην Α' Κατηγορία
 Ευρυτανικός
 Έφηβοι ΑΣ Λαμία
 Φραντζή
 Αστέρας Σταυρού
 Μεξιατικός
 Εθνικός Κομποτάδων
 Αρχάνι

Βαθμολογία
</noinclude><noinclude>

Αποτελέσματα

Α΄ Κατηγορία

Βαθμολογία 1ος Όμιλος

Βαθμολογία 2ος Όμιλος

Βαθμολογία 3ος Όμιλος

Βαθμολογία 4ος Όμιλος

Μπαράζ Ανόδου
Μετά την μη συμμετοχή της Θύελλας Ροδωνιάς στην πρώτη κατηγορία, Νέο Κρίκελλο και Ευρυτανικός διεκδίκησαν την άνοδο σε μονό αγώνα μπαράζ.

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Φθιώτιδας. Το κύπελλο κατέκτησε ο Άρης Αγίου Κων/νου νικώντας στον τελικό τον Αχιλλέα Δομοκού με 1-0.

Προημιτελικά

|}

Ημιτελικά

|}

Τελικός

Σούπερ Καπ 

Στον τελικό συμμετέχουν ο ΑΟ Καμένα Βούρλα (Πρωταθλητής Ε.Π.Σ. Φθιώτιδας 2010–11) και ο Αγρότης Λιανοκλαδίου (Κυπελλούχος Ε.Π.Σ. Φθιώτιδας 2010–11).

Τελικός

Παραπομπές  

ΕΠΣ Φθιώτιδας 2011-12
Εγχώρια ποδοσφαιρικά πρωταθλήματα 2011-2012
Διοργανώσεις Ε.Π.Σ. Φθιώτιδας 2012–13

Το πρωτάθλημα της περιόδου 2012-13, είναι το 62ο πρωτάθλημα που διοργανώνει η Ένωση Ποδοσφαιρικών Σωματείων Φθιώτιδας, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φθιώτιδας.

Η πρωταθλήτρια ομάδα της ΕΠΣ Φθιώτιδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φθιώτιδας, αποκτά το δικαίωμα συμμετοχής στο Κύπελλο Ερασιτεχνών.

Πρωτάθλημα 

Η δομή του πρωταθλήματος της Ε.Π.Σ. Φθιώτιδας είναι η εξής:
 Α1 Κατηγορία
 Α΄ Κατηγορία (4 όμιλοι)

Α1 Κατηγορία 
Η κορυφαία κατηγορία διεξάγεται με τη συμμετοχή 18 συλλόγων. Οι ομάδες ΠΑΣ Λαμία και Αγρότης Λιανοκλαδίου αποφάσισαν την συνεργασία τους για την σεζόν 2012-13 με την πρώτη να συμμετέχει στην Δ' Εθνική και την δεύτερη στην Α1 Κατηγορία της Ε.Π.Σ. Φθιώτιδας. Η ομάδα της Θύελλας Ροδωνιάς αποφάσισε να μην συμμετέχει στην Α1 Κατηγορία και την θέση της πήρε το Νέο Κρίκελλο. Η πρώτη στην τελική κατάταξη ομάδα διεκδικεί την άνοδο στη Γ΄ Εθνική και οι τρεις τελευταίες ομάδες υποβιβάζονται. Για την σεζόν 2012-13 πρωταθλήτρια αναδείχθηκε η ομάδα του ΑΟ Στυλίδας και συμμετείχε στο Πρωτάθλημα Πρωταθλητριών ΕΠΣ χωρίς να καταφέρει να κερδίσει την άνοδο στην Γ΄ Εθνική.

Ανακατατάξεις ομάδων
Οι ακόλουθες ομάδες έχουν αλλάξει κατηγορία από την σεζόν 2011-12.

Προβιβάστηκαν από την Α' Κατηγορία
 Δάφνη Λιβανατών
 Παγκρατιακός
 Κένταυρος Αχινού
 Νέο Κρίκελλο

Υποβιβάστηκαν από την Δ΄ Εθνική
 Καμένα Βούρλα
 Αγρότης Λιανοκλαδίου

Προβιβάστηκαν στην Δ΄ Εθνική
 Α.Σ. Λαμία
 Αχιλλέας Δομοκού

Υποβιβάστηκαν στην Α' Κατηγορία
 Σπερχειάδα 2005
 Τυμφρηστός
 Εκκάρα
 Γλύφα

Βαθμολογία
</noinclude><noinclude>

Αποτελέσματα

Α΄ Κατηγορία

Βαθμολογίες

Πηγή:

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Φθιώτιδας. Το κύπελλο κατέκτησε ο ΠΑΣ Λαμίας νικώντας στον τελικό τον Αχιλλέα Δομοκού με 3-1.

Α' Φάση

|}

Β' Φάση

|}

Γ' Φάση

|}

Δ' Φάση

|}

Ημιτελικά

|}

Τελικός

Σούπερ Καπ 

Στον τελικό συμμετέχουν ο Αχιλλέας Δομοκού (Πρωταθλητής Ε.Π.Σ. Φθιώτιδας 2011–12) και ο Άρης Αγ. Κων/νου (Κυπελλούχος Ε.Π.Σ. Φθιώτιδας 2011–12).

Τελικός

Παραπομπές 

ΕΠΣ Φθιώτιδας 2012-13
Εγχώρια ποδοσφαιρικά πρωταθλήματα 2012-2013
Κρατήρας του Ευφρονίου

Ο κρατήρας του Ευφρονίου ή κρατήρας του Σαρπηδώνος είναι αρχαιολογικό εύρημα.

Ιστορικό του ευρήματος 
Βρέθηκε τον Δεκέμβριο του 1971 από αρχαιοκάπηλους σε Ετρουσκικό τάφο στο Greppe Sant'Angelo κοντά στο Τσερβετέρι, και το αγόρασε το Μητροπολιτικό Μουσείο Τέχνης στη Νέα Υόρκη από τον Ρόμπερτ Χέχτ, έμπορο αρχαιοτήτων, τον Νοέμβριο του 1972 έναντι 1,2 εκατομμυρίων δολαρίων. Το 2008 επεστράφη (επαναπατρίστηκε) στην Ιταλία κατόπιν δικαστικής απόφασης. Σήμερα εκτίθεται στο Εθνικό Ετρουσκικό Μουσείο στην Έπαυλη Τζούλια στη Ρώμη.

Περιγραφή 
Είναι αγγείο ερυθρόμορφου ρυθμού με δύο εικόνες εμπνευσμένες από την αρχαία ελληνική μυθολογία. Στην εμπρόσθια όψη παριστάνεται η σκηνή του θανάτου του Σαρπηδόνα, γιου του Δία: τον σηκώνουν ο Ύπνος και ο Θάνατος, ενώ ανάμεσά τους βρίσκεται ο Ερμής· εκατέρωθεν της σκηνής στέκονται δύο άνδρες οπλισμένοι. Η πίσω όψη είναι πιο απλή: εικονίζει τρεις Αθηναίους έφηβους να φορούν τα όπλα τους. Φέρει τις επιγραφές του κεραμέα Ευξίθεου και του αγγειογράφου Ευφρόνιου.

Πηγές

Εξωτερικοί σύνδεσμοι 
Christian Sahner, "Through Death, Glory," The Wall Street Journal, 11 August 2007
New York Sun article on the history of the krater and negotiations over its return 
New York Times article about the negotiations over return of ownership to Italy
The Euphronios (Sarpedon) Krater in the Trafficking Culture Encyclopedia
New York Times article about the krater's return to Italy
Hoving's detailed account of the krater's purchase and troubled pedigree

"The Euphronios Krater," poem by Jared Carter

Παραπομπές 

Κρατήρας
Ερυθρόμορφος ρυθμός
Αρχαϊκή τέχνη
Κλειστό Γυμναστήριο Γιώργος Μόσχος

Το Κλειστό Γυμναστήριο «Γιώργος Μόσχος» κατασκευάστηκε το 1989 και κατεδαφίστηκε το 2003. Η θέση του βρισκόταν ακριβώς δίπλα από το Στάδιο Νίκος Γκούμας στη Νέα Φιλαδέλφεια. Πήρε το όνομα του πρώην καλαθοσφαιριστή της ΑΕΚ Γιώργου Μόσχου που απεβίωσε στα 29 του χρόνια.

Κατασκευή και ολοκλήρωση 
Η έναρξη των εργασιών του Κλειστού γήπεδου Γιώργος Μόσχος έγινε το 1979 επί προεδρίας του Κοσμά Χατζηχαραλάμπους, με στόχο να ολοκληρωθεί σε 3 χρόνια. Από τα 102 μέλη της ΑΕΚ που είχαν την ιδιότητα του πολιτικού μηχανικού ενδιαφέρον εκδήλωσε μόνο ο Κώστας Μπιτζάνης. Έως το 1982 είχε δημιουργηθεί ο σκελετός του γηπέδου αλλά όχι η οροφή.

Από το 1982 έως το 1985 στο γήπεδο δεν πραγματοποιήθηκε καμία εργασία. Το 1985 ολοκληρώθηκε η κατασκευή της οροφής. Το 1986 οι Ζουγανέλης, Κριμιτσάς, Γαβριήλ και Ερτσού προχώρησαν σε ενέργειες ώστε να δημοπρατηθεί το γήπεδο αλλά μετά από περικοπές 42% το έργο έμεινε στάσιμο για 18 μήνες μέχρι να απεγκλωβιστεί από το Δημόσιο. Η παρουσία του Μάκη Ψωμιάδη στα διοικητικά της Α.Ε.Κ. είχε ως αποτέλεσμα να γίνουν ορισμένες διορθώσεις στο γήπεδο οι οποίες όχι μόνο δεν ήταν απαραίτητες αλλά δημιούργησαν μεγάλα χρέη δίχως να προσφέρουν κάποιο αποτέλεσμα στην εικόνα του γηπέδου.

Από τον Απρίλιο του 1989, επί της διοικήσεως του Τάκη Δημητρακόπουλου, ξεκίνησε η προσπάθεια αποπεράτωσης του γηπέδου η οποία καρποφόρησε μετά από πολλές δυσκολίες και με τη βοήθεια εταιρειών και επιχειρήσεων που βοήθησαν την ΑΕΚ. Μετά από 15 χρόνια κατά τα οποία η ομάδα καλαθοσφαίρισης δεν είχε σταθερή έδρα απέκτησε το δικό της ιδιόκτητο κλειστό γήπεδο.

Κόστος του γηπέδου 
Το κόστος του γηπέδου το 1989 ήταν 20.000.000 δραχμές για την ολοκλήρωση του αγωνιστικού χώρου (8.500.000 δρχ. για το παρκέ και 2.400.000 δρχ για τις ιταλικές μπασκέτες) και των γύρω αιθουσών. Υπολοίπονταν 30.000.000 δρχ. για να γίνει η διαμόρφωση των χώρων κάτω από τις εξέδρες. Η διοίκηση της ΑΕΚ είχε εισπράξει το 1984 7.000.000 δρχ., πλήρωσε η ίδια 25.000.000 δρχ. και περίμενε ακόμη 10.000.000 από τη ΓΓΑ.

Εγκαταστάσεις 
Το γήπεδο θύμιζε ρωμαϊκή αρένα, είχε αμφιθεατρική όψη και φιλοξενούσε 2.000 θεατές. Περιελάμβανε τέσσερις χώρους αποδυτηρίων, αίθουσα γυμναστικής, αίθουσα για βάρη και κυλικείο που συνδεόταν με το γήπεδου του ποδοσφαίρου, ενώ είχε 4 εξόδους.

Το σχήμα του γηπέδου δεν ήταν κυκλικό καθώς το πέταλο της θύρας 21 έβγαινε μέσα στον αγωνιστικό χώρο με αποτέλεσμα να μειώνεται η χωρητικότητα κατά 400 θέσεις. Αυτό ήταν συνέπεια του σχεδιασμού του γηπέδου καθώς ο Δήμος Νέας Φιλαδέλφειας αρνήθηκε την επέκταση κατά 2 μέτρα προς το Άλσος Νέας Φιλαδελφείας. Ο βαθμός επικινδυνότητας του γηπέδου υπήρξε υψηλός λόγω της κατασκευής του καθώς οι θεατές βρίσκονταν πολύ κοντά στον αγωνιστικό χώρο γεγονός που εγκυμονούσε κινδύνους για τους αθλητές αλλά και για συμπλοκές μεταξύ των θεατών.

Παραπομπές

Πηγές 
Γιώργος Βαλαβάνης, Περιοδικό Το Τρίποντο, άρθρο: «Ρωμαϊκή Αρένα! Το κλειστό της ΑΕΚ τελείωσε οι αντίπαλοι πρέπει να τρέμουν», 24 Οκτωβρίου 1989, τεύχος 50, σελ. 50-51

Γήπεδα καλαθοσφαίρισης στην Ελλάδα
Αθλητικές εγκαταστάσεις στην Αθήνα
Αθλητική Ένωση Κωνσταντινουπόλεως
Αίμος

Ο Αίμος ή Βαλκάνια είναι οροσειρά στα βορειανατολικά της Ελληνικής χερσονήσου, από την οποία ονομάστηκε Χερσόνησος του Αίμου η Βαλκανική χερσόνησος, καθώς οι Τούρκοι ονόμασαν την οροσειρά Μπαλκάν.

Σύμφωνα με την παράδοση, οφείλει το όνομα του στο αίμα του τιτάνα Τυφώνα τον οποίο πλήγωσε ο Δίας όταν εξαπέλυσε κεραυνό εναντίον του ή από τον Αίμο, μυθικό βασιλιά της Θράκης.

Γενικά στοιχεία 
Είναι σύμπλεγμα βουνών, με υψηλότερη κορυφή τα 2.376 μέτρα (κορυφή Γιουμρούκ ή Βράχος Μπότεφ), που αρχίζει από τις Σιδηρές Πύλες (Ντεμίρ Καπού) του ποταμού Δούναβη και φτάνει μέχρι την κοίτη του ποταμού Τίμοκ (Τίμακου), παραπόταμου του Δούναβη, κατευθύνεται ανατολικά και καταλήγει στον Εύξεινο Πόντο.

Διακρίνεται σε:

 Δυτικός Αίμος (Στάρα Πλάνινα: Παλαιό Όρος) με ψηλότερη κορυφή το Μιντζόρ στα 2.186 μέτρα.
 Κεντρικός Αίμος με υψηλότερη κορυφή το Γιουμρούκ ή Βράχος Μπότεφ στα 2.376 μέτρα.
 Ανατολικός Αίμος με ψηλότερη κορυφή την Κουτλέγκα στα 1.046 μέτρα.

Το μήκος της φτάνει τα 600 χλμ., ενώ το μέσο πλάτος κυμαίνεται μεταξύ 21-45 χιλιόμετρα και αποτελεί τη φυσική προέκταση των Καρπαθίων και των Τρανσυλβανικών Άλπεων ενώ οι γεωλόγοι υποστηρίζουν ότι έχει γεωλογική σχέση με τον Καύκασο και τα Κριμαϊκά όρη. Τα πετρώματα του αντιπροσωπεύουν όλες τις γεωλογικές εποχές και το κλίμα στα νότια τμήματά της είναι εύκρατο και στα βόρεια ψυχρό.

Ιστορία 
Τις διαβάσεις του Αίμου χρησιμοποίησαν από την αρχαιότητα διάφοροι λαοί για τις μεταναστεύσεις τους και τις επιδρομές τους στη Βαλκανική. Την εξερεύνησαν οι Έλληνες από τη Μυκηναϊκή εποχή ενώ στην ιστορική εποχή έφτασαν στην περιοχή οι περιηγητές και γεωγράφοι Ελλάνικος, Εκαταίος, Διονύσιος και Φερεκύδης, από τα έργα των οποίων σώθηκαν μονάχα αποσπάσματα, όμως συστηματική περιγραφή μας έδωσε ο Ηρόδοτος, που συγκέντρωσε όλες τις μελέτες των προγενέστερων.

Η εξερεύνηση του συνεχίστηκε κατά την εκστρατεία του Φιλίππου Β΄ εναντίον των Σκυθών, ενώ ο Μέγας Αλέξανδρος ανέβηκε στα φαράγγια και τις κορυφές του, στον πόλεμό του εναντίον των Θρακών.

Πανίδα & Χλωρίδα 

Είναι οροσειρά απότομη με πυκνά δάση και άγρια πανίδα που την αποτελούν λύκοι, αρκούδες, αγριόχοιροι και άλλα ζώα, ενώ βελανιδιές, οξιές και έλατα είναι τα δέντρα των δασών της.

Πηγές 
 Livepedia, Αίμος \Όρη 

Βουνά της Βουλγαρίας
Οροσειρές της Βουλγαρίας
Βαλκάνια
Οροσειρές της Θράκης
Βουνά της Σερβίας
Έγχρωμα μέταλλα

Ως έγχρωμα μέταλλα χαρακτηρίζονται, κατά κύριο λόγο, ο χρυσός και ο χαλκός. Με τον όρο όμως αυτό, καθαρά τεχνικό, καθιερώθηκε στις μεταλλουργικές εφαρμογές να χαρακτηρίζονται όλα τα μέταλλα και ιδίως τα κράματά τους, εκτός του σιδήρου και των κραμάτων αυτού που ονομάζονται αντίστοιχα "σιδηρούχα". Αιτία της διάκρισης αυτής είναι οι εξαιρετικές ιδιότητες που παρουσιάζουν τα έγχρωμα μέταλλα όπως  στην αγωγιμότητα, ευθερμαγωγά, ή στη διάβρωση, ως αντιδιαβρωτικά.
Η σπουδαιότητα των μετάλλων αυτών διαφαίνεται από το γεγονός, αφενός ότι είναι τα αρχαιότερα μέταλλα (χρυσός, χαλκός και άργυρος), που επεξεργάστηκε ο άνθρωπος από την αρχαιότητα, μαζί ε τον ορείχαλκο και αφετέρου ότι αυτά αποτελούν τη βάση της σύγχρονης παγκόσμιας οικονομίας. 

Σε άλλες γλώσσες αντί του όρου έγχρωμα μέταλλα χρησιμοποιείται ευρύτατα ο όρος "μη σιδηρούχα μέταλλα" όπως π.χ. στην αγγλική, γαλλική, γερμανική, ρωσική κ.λπ. που αναφέρονται ιδιαίτερα έναντι των κραμάτων του σιδήρου. Υπό την άποψη αυτή στα μη σιδηρούχα μέταλλα εξέχουσα θέση κατέχουν: ο χαλκός, ο μόλυβδος, το αλουμίνιο, το νικέλιο, ο κασσίτερος, ο ψευδάργυρος και το τιτάνιο, ενώ από τα κράματα ο ορείχαλκος, καθώς επίσης και τα λεγόμενα πολύτιμα μέταλλα (χρυσός και λευκόχρυσος) και κάποια σπάνια μέταλλα όπως το ζιρκόνιο. Γενικά τα μη-σιδηρούχα μέταλλα λαμβάνονται από ορυκτά όπως σουλφίδια και ανθρακικά και πυριτικά άλατα μέσω ηλεκτρόλυσης.

Τέλος σημειώνεται ότι τα κατάλοιπα των εγχρώμων μετάλλων είναι ιδιαίτερα επιβλαβή στο περιβάλλον και στην ανακύκλωσή τους επιβάλλονται ιδιαίτερες κατεργασίες. Στη Ρωσία υφίσταται επί τούτου υπουργείο Έγχρωμης Μεταλλουργίας καθώς και ομώνυμος επιστημονικοτεχνικός σύλλογος με βασικό αντικείμενο τη μελέτη και οργάνωση της παραγωγής των εν λόγω μετάλλων και κραμάτων.

Δείτε επίσης 
 Έγχρωμα μέταλλα (περιοδικό)

Πηγές 
 "Μεγάλη Σοβιετική Εγκυκλοπαίδεια" τομ.10ος, σελ.46.

Μέταλλα
Κράματα
Μεταλλουργία
Ανώτατο Δικαστήριο του Ισραήλ

Το Ανώτατο Δικαστήριο (Εβραϊκά: בית המשפט העליון, Supreme Court of Israel) είναι η κορυφή του Ισραηλινού δικαστικού συστήματος και το ανώτερο δικαστικό σώμα στο Ισραήλ. Η έδρα του Ανώτατου Δικαστηρίου είναι στην Ιερουσαλήμ.

Εξωτερικοί σύνδεσμοι 
 Ανώτατο Δικαστήριο του Ισραήλ

Ισραήλ
Δικαστικές αρχές
Κάστρο του Υμηττού

Το Κάστρο του Υμηττού είναι ένα ιστορικό κτήριο της Αθήνας στο δήμο Υμηττού, όπου στις 28 Απριλίου 1944 τρία μέλη της ΕΠΟΝ σκοτώθηκαν έπειτα από μάχη με τάγμα 200 στρατιωτών της Βέρμαχτ και των Ταγμάτων Ασφαλείας. Η ονομασία του κτηρίου όπου έπεσαν οι Δημήτρης Αυγέρης, Κωνσταντίνος Φολτόπουλος και Θάνος Κιοκμενίδης, προέρχεται από ποίημα της Σοφίας Μαυροειδή-Παπαδάκη. Η μάχη αυτής της Εθνικής Αντίστασης έγινε μόλις έξι μήνες πριν την απελευθέρωση της Ελλάδας στις 12 Οκτωβρίου 1944.

Η μάχη
Από τις αρχές του 1944, οι ομάδες πόλης του  ΕΛΑΣ έλεγχαν ουσιαστικά τα προάστια της Αθήνας. Οι κατοχικές δυνάμεις επέδραμαν στα προάστια συνήθως στη διάρκεια της ημέρας και μετά αποσύρονταν στα στρατόπεδά τους.

Στις 28 Απριλίου του 1944 τα στρατεύματα κατοχής έκαναν μια επιδρομή στον Υμηττό, μια συνοικία που ιδρύθηκε το 1924 από Έλληνες πρόσφυγες της Μικράς Ασίας. Ο κύριος σκοπός της επιδρομής ήταν μια αποθήκη όπλων και πυρομαχικών σε ένα σπιτάκι του Υμηττού το οποίο ήταν μια από τις δυο μεγάλες αποθήκες του 2ου τάγματος Βύρωνα-Γούβας του ΕΛΑΣ. Περιτριγυρισμένοι από μονάδες του μηχανοκίνητου, των Ευζώνων καθώς και από μικρή δύναμη Γερμανών είχε μπλοκάρει τρεις νέους μέλη του ΕΛΑΣ, ο διμοιρίτης Δημήτρης Αυγέρης και οι μαχητές Φολτόπουλος Κωνσταντίνος και Κιοκμενίδης Θάνος δεν παραδόθηκαν και δώσανε την μάχη. Η μάχη κράτησε 7 ώρες και οι τρεις υπερασπιστές πέσαν μέχρι τον τελευταίο. Οι πολιορκητές μετά τη μάχη μάζεψαν τα σώματα των υπερασπιστών και τους νεκρούς τους και αποσύρθηκαν. 

Εκείνο το σπιτάκι ονομάστηκε Κάστρο και «Φρούριο των ηρώων» και οι μισογκρεμισμένοι τοίχοι του γέμισαν συνθήματα: 

Στην ημερήσια διαταγή της, η Διοίκηση του Α' Σώματος Στρατού του ΕΛΑΣ θα γράψει για το κατόρθωμα των τριών Επονιτών ηρώων:

Μνήμη
Υπάρχει το ποίημα της Σοφίας Μαυροειδή-Παπαδάκη, η οποία έγραψε και τον ύμνο του ΕΛΑΣ.

Ο Δήμος Δάφνης–Υμηττού τιμά κάθε χρόνο τους τρεις πεσόντες με εκδήλωση στην Πλατεία Υμηττού και πορεία στο Κάστρο.

Παραπομπές

Εθνική Αντίσταση
Δήμος Δάφνης - Υμηττού
Μάχες του ΕΛΑΣ
Μάχες των Ταγμάτων Ασφαλείας
Βιγιαρρίκα (ηφαίστειο)

Το Βιγιαρίκα (ισπανικά: Villarrica) είναι ενεργό ηφαίστειο στην Χιλή. Το ηφαίστειο δεσπόζει πάνω από την πόλη Βιγιαρρίκα και τη λίμνη Βιγιαρρίκα. Είναι το πιο δυτικό από μια σειρά τριών στρωματοηφαιστείων, τα Κετρουπιγιάν και Λανίν, τα οποία είναι ευθυγραμμισμένα κάθετα στις Άνδεις. Υπεύθυνο για την ευθυγράμμιση θεωρείται το ρήγμα Γκάστρε. Τα τρία ηφαίστεια αποτελούν το Εθνικό Πάρκο Βιγιαρίκα. Η ανάβαση στο ηφαίστειο είναι δημοφιλής και κατά τη διάρκεια του καλοκαιριού γίνονται αρκετές αναβάσεις με οδηγούς. To ηφαίστειο έχει ύψος 2.847 μέτρα και οι παγετώνες του καλύπτουν 40 τετραγωνικά χιλιόμετρα, κυρίως στις νότιες πλαγιές.

Το Βιγιαρίκα, με λάβα βασαλτικής-ανδεσιτικής σύστασης, είναι ένα από τα πέντε ηφαίστεια στη Γη που διαθέτουν λίμνη λάβας μέσα στον κρατήρα τους. Το αρχικό οικοδόμημα του Βιγιαρίκα κατέρρευσε στο Πλειστόκαινο και σχημάτισε μια καλντέρα διαμέτρου 6 χιλιομέτρων. Μια καλντέρα διαμέτρου 2 χιλιομέτρων σχηματίστηκε μετά από νέα κατάρρευση πριν 3.500 χρόνια στη βάση Η εκρηκτική δραστηριότητα του ηφαιστείου είναι στρομπολικού τύπου, με εκπομπή φωτοβόλων πυρόκλαστων και με ροές λάβας. Το λιώσιμο του χιονιού και των παγετώνων, καθώς και η έντονη βροχόπτωση μπορούν να προκαλέσουν μεγάλα λαχάρ (λασποροές), όπως αυτά το 1964 και το 1971.

Πηγές 
 Villarica Global Volcanism Program, Smithsonian Institution.

Ηφαίστεια της Χιλής
Άνδεις
Νιαμουραγκίρα

Το όρος Νιαμουραγκίρα βρίσκεται στα ανατολικά άκρα της Λαϊκής Δημοκρατίας του Κονγκό, δίπλα από τα σύνορα με τη Ρουάντα. Πρόκειται για ένα στρωματοηφαίστειο ύψους 3.058 μέτρων, το οποίο ανήκει σε μια αλυσίδα ηφαιστείων της Μεγάλης Ρηξιγενούς Κοιλάδας, γνωστά ως Βουνά Βιρούνγκα. Σε αντίθεση με το κοντινό Νιραγκόνγκο, έχει πλαγίες με ήπια κλίση. Σύμφωνα με τον Ιστιτούτο Σμιθσόνιαν είναι το πιο ενεργό ηφαίστειο της Αφρικής. Το Νιαμουραγκίρα και το γειτονικό του ηφαίστειο Νιρανγκόνγκο είναι υπεύθυνα για το 40% των ιστορικών ηφαιστειακών εκρήξεων στην Αφρική.

Στην κορυφή του Νιαμουραγκίρα βρίσκεται μια μικρή καλντέρα με διαστάσεις 2 × 2,3 χιλιόμετρα που περικλείτεται από τοιχωμάτα ύψους 100 μέτρων. Οι εκρήξεις του ηφαιστείου κατά τους ιστορικούς χρόνους γίνονται είτε από το δάπεδο της καλντέρας είτε από ρωγμές και κώνους στάχτης στις πλαγιές του ηφαιστείου. Λάβα από το ηφαίστειο καλύπτει 1.500 τετραγωνικά χιλιόμετρα. Ροές λάβας κατά τους ιστορικούς χρόνους έφτασαν μέχρι τη λίμνη Κίβου, 30 χιλιόμετρα νότια. Το 1921 στην καλντέρα υπήρχε μια λίμνη λάβας, αλλά αυτή εξαφανίστηκε το 1938 ύστερα από ισχυρή έκρηξη. Οι πιο πρόσφατες εκρήξεις του έλαβαν χώρα τον Ιανουάριο 2010 και το Νοέμβριο του 2011.

Πηγές 
Nyamuragira Global Volcanism Program, Smithsonian Institution.

Εξωτερικοί σύνδεσμοι
 

Ηφαίστεια της Αφρικής
Βουνά της Λαϊκής Δημοκρατίας του Κονγκό
Αντρές Όπερ

Ο Αντρές Όπερ (Andres Oper, γεννήθηκε 7 Νοεμβρίου 1977 στο Τάλιν), είναι Εσθονός πρώην ποδοσφαιριστής και νυν προπονητής. Συμμετείχε  στην Εθνική Εσθονίας, όπου είναι κάτοχος του  ρεκόρ διεθνών τερμάτων με 38.

Εθνική Ομάδα 

 
|-
|1995||3||0
|-
|1996||5||0
|-
|1997||14||2
|-
|1998||13||2
|-
|1999||13||5
|-
|2000||9||6
|-
|2001||11||2
|-
|2002||8||4
|-
|2003||6||2
|-
|2004||7||2
|-
|2005||9||5
|-
|2006||4||2
|-
|2007||6||1
|-
|2008||4||2
|-
|2009||2||0
|-
|2010||4||1
|-
|2011||3||0
|-
|2012||7||1
|-
!Σύνολο||128||37
|}

Εξωτερικοί σύνδεσμοι 

 Προφίλ στο transfermarkt.co.uk
 legioner
 Προφίλ στο national football teams

Παραπομπές 

Επιθετικοί ποδοσφαιριστές
Εσθονοί ποδοσφαιριστές
Ποδοσφαιριστές Νέας Σαλαμίνας
Ποδοσφαιριστές Εθνικής Εσθονίας
Ποδοσφαιριστές ΑΕΚ Λάρνακας
Ποδοσφαιριστές Τορπέντο Μόσχας
Ποδοσφαιριστές Άλμποργκ ΜΚ
Ποδοσφαιριστές Φλόρα Τάλιν
Ποδοσφαιριστές Τέρβις Πάρνου
Ποδοσφαιριστές Ρόντα ΓΚ
Ποδοσφαιριστές Σαγκάη Σενχουά
Ποδοσφαιριστές ΑΝΤΟ Ντεν Χάαγκ
Ποδοσφαιριστές Α΄ κατηγορίας Κύπρου
Ποδοσφαιριστές Πρέμιερ Λιγκ Ρωσίας
Ποδοσφαιριστές Σουπερλίγκα Δανίας
FIFA Century Club
Ξένοι ποδοσφαιριστές στη Δανία
Ξένοι ποδοσφαιριστές στη Ρωσία
Ξένοι ποδοσφαιριστές στην Κύπρο
Ζοσέ Σεμέδο

Ο Ζοσέ Σεμέδο (γεννηθής στις 26 Δεκεμβρίου 1979 στη Λισαβόνα), είναι διεθνής επιθετικός ποδοσφαιριστής, που την περίοδο 2012 - 2013 αγωνιζόταν στη Νέα Σαλαμίνα. Συμμετέχει στην Εθνική του Πράσινου Ακρωτηρίου από το 2008.

Εθνική Ομάδα 

 
|-
|2008||1||1
|-
|2010||1||0
|-
!Σύνολο||2||1
|}

Εξωτερικοί σύνδεσμοι 

 Προφίλ στο national football teams
 Προφίλ στο fifa.com 
 Προφίλ στο foradejogo.ne
 Προφίλ στο footballzz.com

Παραπομπές 

Επιθετικοί ποδοσφαιριστές
Ποδοσφαιριστές Νέας Σαλαμίνας
Καποβερντιανοί ποδοσφαιριστές
Ποδοσφαιριστές Απόλλων Λεμεσού
Ποδοσφαιριστές ΑΠΟΠ Κινύρα Πέγειας
Ποδοσφαιριστές Ένωσις Νέων Παραλιμνίου
Ποδοσφαιριστές Εθνικής Πράσινου Ακρωτηρίου
Ποδοσφαιριστές Ρίο Άβε ΦΚ
Ποδοσφαιριστές ΚΦ Τίρανα
Ποδοσφαιριστές Ομόνοιας Αραδίππου
Ποδοσφαιριστές Α΄ κατηγορίας Κύπρου
Τζίμι Τζαμπ

Ο Τζίμι Τζαμπ (πραγματικό όνομα, Ζάουμε Μαρκέτ ι Κοτ) είναι γνωστός εισβολέας των γηπέδων. Γεννήθηκε στις 16 Μαρτίου του 1976 στο Σαβαδέλ της Καταλονίας.

Περιστατικά

Ποδόσφαιρο
Στα τελευταία λεπτά του τελικού του Euro 2004 ο Τζίμι Τζαμπ εισέβαλε στο γήπεδο και πέταξε στον
αρχηγό της Πορτογαλίας, Λουίς Φίγκο μια σημαία της Μπαρτσελόνα γιατί ο Πορτογάλος είχε αφήσει την Καταλανική ομάδα για να πάει στην μισητή Ρεάλ Μαδρίτης.

Δύο χρόνια αργότερα ο διαβόητος Καταλανός εισέβαλε στο γήπεδο λίγο πριν αρχίσει το 2ο ημίχρονο
του ημιτελικού του Champions League ανάμεσα στην Βιγιαρεάλ και την Άρσεναλ και πέταξε μια φανέλα με το νούμερο 14 στον Ανρύ.

Ένα χρόνο μετά ο Τζίμι ξαναχτύπησε. Συγκεκριμένα εισέβαλε στον τελικό του Champions League στην
Αθήνα ανάμεσα στην Λίβερπουλ και την Μίλαν κρατώντας μια ελληνική σημαία.

Άλλη μια από τις «επιδρομές» του ήταν στον αγώνα Τουρκία-Γερμανία για το Euro 2008.Τότε μπήκε στο γήπεδο φορώντας μια σημαία του Θιβέτ και μια μπλούζα που έγραφε: «Το Θιβέτ δεν είναι Κίνα».

Δύο χρόνια αργότερα ο Τζίμι εισέβαλε στο γήπεδο κατά τη διάρκεια του τελικού του Μουντιάλ και προσπάθησε να φορέσει έναν σκούφο στο τρόπαιο.

Eurovision

Στην Eurovision 2010 μπήκε στην σκηνή και τραγούδησε μαζί με τους Ισπανούς.

Ισπανοί